15/10/2014 | Administración LocalMunicipal
Moeche
Modificacion das bases reguladoras da convocatoria de axudas en materia de educación do Concello de Moeche, curso 2014-2015

EDICTO A Xunta de Goberno Local, na sesion celebrada o día 7 de outubro de 2014, acordou modificar as bases 2.ª e 6.ª das reguladoras da convocatoria de axudas en materia de educación do Concello de Moeche, curso 2014--2015, que quedan redactadas de acordo co texto que figura no anexo. Ábrese un prazo adicional para a presentación de solicitudes de DEZ DÍAS hábiles, contados a partir do seguinte o da publicación da modificación das bases no BOP. ANEXO Modifícase o apartado a do punto 1.1. da base 2.ª, que queda redactado como segue: Segunda.–Destinatarios/as e requisitos.1.1.–Para ser beneficiario/a destas axudas é preciso cumprir os seguintes requisitos: Para solicitar as axudas para realización de actividades relacionadas coa formación será preciso que o alumno/a para o que se se solicite a axuda este cursando estudos en calquera centro público de Educación Infantil e Primaria, ESO, Bacharelato, Formación Profesional, Universidade, ensinanzas superiores de música e artes escénicas e artes plásticas e deseño. Modifícase a base 6.ª, que queda redactada como segue: Sexta.–Valoración das solicitudes. Na valoración das solicitudes teranse en canta a renda per cápita familiar e o exercicio fiscal 2013. A renda per cápita familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade familiar: ● Os pais non separados legalmente e, no seu caso, o titor/a ou persoa encargada da garda e protección do/a menor. ● Os/as fillo/as menores de idade, con excepción dos emancipados. ● Os/as fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. ● Os/as fillos/as solteiros/as menores de vintecinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a bolsa sempre que non tiveran un contrato de traballo ou percibiran recursos (agás bolsas) durante o ano 2013. ● Cando non exista vínculo matrimonial a unidade familiar entenderase constituída polo pai, a nai e todos os/s fillos/as dos pais que convivan con eles e que reúnan os requisitos do apartado anterior. ● No caso de separación ou divorcio, non se considerará membro da unidade familiar aquel que non conviva ca solicitante da bolsa de axuda. En cambio, si terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine a mesma, ou convenio regulador onde conste a custodia do menor. ● No caso de familias monoparentais, e para os efectos do cálculo da renda per cápita, ao que se refire o parágrafo anterior, incrementaranse nun 0,8 o número real de membros que compoñen a unidade familiar. A base impoñible virá determinada pola renda per cápita anual da unidade familiar. Para os efectos, teñen a consideración de ingresos a suma da base impoñible xeral (casilla 366) coa base impoñible do aforro (casilla 374), do imposto sobre a renda das persoas físicas. Excepcionalmente, se a unidade familiar alega unha diminución dun 20% ou mais dos seus ingresos durante máis de catro meses consecutivos e se mantivesen na data de inicio do prazo de solicitudes fronte aos ingresos declarados na declaración do IRPF 2013, poderán achegar esta documentación xustificativa da dita circunstancia para que se teña en conta na valoración. Para as persoas non obrigadas a declarar, as bases impoñibles a que se fai referencia obteranse como resultado de aplicarlles ós datos existentes na Administración os criterios da lexislación do imposto sobre a renda das persoas físicas. Moeche, a 8 de outubro de 2014. O alcalde Asdo.: Xulio Cribeiro Garcia